Quagga - Biquipedia, a enziclopedia libre

# Quagga

### De Biquipedia

| Muitas d'as soluzions graficas usatas en ista pachina son diferents á las aconsellatas per as Normas de Uesca de 1987, més comunas á Biquipedia.

Quagga
Quagga en lo zoologico de Londres en 1870.
Estato de conserbazión

Extinxíu de 1883.

Clasificazión zentifica

Dominio: | Eukaryota
Reino: | Animalia
Filo: | Chordata
Clase: | Mammalia
Orden: | Perissodactyla
Familia: | Equidae
Chenero: | Equus
Espezie: | E. quagga
Subespezie: | E. q. quagga

Nomenclatura binomial
Equus quagga
Boddaert, 1785

Esta fuella ye escrita en aragüesino.

La quagga ó zebra quagga (Equus quagga quagga (Boddaert, 1785)) estió una sozespécie de la zebra de las planas (E. quagga), d'antes más muito abundante, pero que s'extinguió en lo sieglo XIX. Túvon carauteristicament lo cuerpos suyos sin de rayas por la contra de la resta d'espécies de zebras, e con la espalda e las ancas de color marron royenca.

Ilustracion d'una quagga onde se mostroron las colores.

Havioron las rayas restrinxidas sólo que pa la cabeça, lo cuello e los costáus, con la espalda e lo culo de color marron e las patas completament blancas. Todas estas diferéncias respeutives á las otras zebras fíçon que originalment la quaternon drento d'otra espécie diferent, en l'orage de la suya primera clasificacion en lo 1788. Atualment, las quaggas han estáu los unicos animales extinxíus que ne-se ha puesto quitar lo DNA, permetindo asinas que se demostrase que hevan estáu siempre una sozespécie más de la zebra de las planas.

Las quaggas formoron siempre rebanyos en lo sur de Surafrica, más que más en la província de Lo Cabo. Lo suyo nombre proviene de la luenga de lo pueblo Khoi (Hutentotes) e ye onomatopeyico'n lo suyo orígen, deriváu de lo relincar carateristico d'estas béstias.

Las quaggas estión caçadas furament con la plegada de los primeros holandeses por la suya carne e la suya piel. En lo sieglo XIX, la coloniçacion de l'interior de lo continente por los Bóers que no querevan la soberania inglesa'n la colonia lebó á la matacia de miles d'exemplares, enmarcada n'un plan pa exterminar los animales salvages de lo rolde pa emplear los práus como sustento pa la ganaderia. La poblacion d'estos animales en libertat la fíçon descender profusament en aquelos anyos, dica que la sozespécie yera ya extinxida de raso en Surafrica en lo 1870. Lo 12 d'agosto de 1883 murió en lo parque zoologico d'Amsterdam lo çaguero exemplar d'este animal, perdiendo-se pa siempre la sozespécie con él.

La dêsponibilidat de lo DNA de la quagga no ha feito que s'emprencipase dengun projeuto pa recuperar-la medyante la clonacion. No obstante, han feito operativo en Surafrica, dende 1987, un projeuto de cría seleutiva d'exemplares d'una sozespécie parejana'n la que se mira de quitar-ne los exemplares naixíus con carateristicas más semilars pa la quagga e reproducir-los d'entre ellos. Lo Projeuto Quagga lo emprencipón con 205 zebras criyaderas de lo vecino Parque Nacional d'Etosha, en Namíbia.

## [Editar] Enrastres externos

| Se beiga a informazión de Biquiespezies sobre Equus quagga quagga.

- Se beigan as imachens de Commons sobre Quaggas.
- (en) Pagina oficial de lo Projeuto Quagga

Retrieved from "http://an.wikipedia.org../../../q/u/a/Quagga.html"

Categorías: Articlos con grafía menos combenzional | Articlos en aragüesino | Equus | Animals extinxitos

##### Views

- Articlo
- Descusión
- Current revision

##### Rechirar

##### Atras luengas

- Česky
- Deutsch
- English
- Español
- Galego
- עברית
- Italiano
- 한국어
- Lietuvių
- Nederlands
- Polski
- Português
- Svenska